open-index/open-wikipedia-markdown huggingface dataset:
ஜான் டைலர் (கவிஞர்)

**ஜான் டைலர் (**Jane Taylor (செப்டமபர் 23,  1783ஏப்ரல் 13, 1824)) என்பவர் ஆங்கில கவிஞர் மற்றும் புதின எழுத்தாளர் ஆவார். உலகப்புகழ் பெற்ற டுவிங்கிள், டுவிங்கிள், லிட்டில் ஸ்டார் எனும் பாடலை எழுதியதன் மூலம் பரவலாக அறியப்படுகிறார். முந்தைய காலங்களில் இவரும் இவருடைய சகோதரியும் அன் டைலரும் இணைந்து கவிதைகளை எழுதியதால் டுவிங்கிள் டுவிங்கிள் பாடலுக்குறிய ஆசிரியர் யார் என்பதில் பலமுறை குழப்பம் ஏற்படுவதுண்டு.

## ஆரம்பகால வாழ்க்கை
இவர் செப்டமபர் 23,  1783இல்  இலண்டனில் பிறந்தார். பின் தனது குடும்பத்துடன் இங்கிலாந்தில் உள்ள லவென்ஹாமில் தங்கினார்.அங்கு தற்போதும் இவர் பிறந்த வீடானது கட்சிக்கு வைக்கப்பட்டுள்ளது. இவரின் தாய் அன் டைலரும் எழுத்தாளர் ஆவார். பின் ஜான் டைலர் கோல்செஸ்டரில் வாழ்ந்து வந்தார். அங்குதான் ஒலி இயைபு எழுதப்பட்டிருக்கலாம் என நம்பப்படுகிறது. இருந்தபோதிலும் ஆன்கர் மற்றும் லன்ஹாமிலும்  எழுதப்பட்டிருக்கலாம் எனவும் நம்பப்படுகிறது. இவருடைய தட்ந்தை ஐசக் டைலர் , செதுக்கு பணியாளர். ஓவியர் மற்றும் மந்திரி தாய் அன் டைலர் (1757-1830) நீதி மற்றும் மத போதனைகள் கொண்ட நூல் மற்றும் இரு புதினங்கள் உட்பட ஏழு நூல்களை எழுதியுள்ளார்.

## சான்றுகள்


## வெளியிணைப்புகள்

* 
* 
* 
* ''லில்ட்டில் அண்ட் அதர் போயம்ஸ்''  அமெரிக்கக் காங்கிரசு நூலகம்

பகுப்பு:கவிஞர்கள்
பகுப்பு:புதின எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:1783 பிறப்புகள்
பகுப்பு:1824 இறப்புகள்
பகுப்பு:பெண் கவிஞர்கள்
பகுப்பு:பெண் எழுத்தாளர்கள்
இராஜஸ்ரீ பிர்லா

**இராஜஸ்ரீ பிர்லா** *(Rajashree Birla)* ஒரு இந்தியக் கொடையாளர் ஆவார். இவர் பிர்லா குடும்பத்தின் வணிக வம்சாவளியைச் சேர்ந்த "ஆதித்யா பிர்லா"வைத் திருமணம் செய்துகொண்டார். 1995 ல் கணவர் இறந்த பிறகு, இராஜஸ்ரீ பெருநிறுவங்களின் சமூக பொறுப்புணர்வுத் துறை மற்றும் தொண்டு துறைகளில் பணிபுரிந்தார், அது அவரது குடும்பத்தினரால் நிதியளிக்கப்பட்ட ஒரு பெரிய நிறுவனமாகும். 2011இல், அவரது சமூக சேவைக்காக இந்திய அரசு மூன்றாவது சிறந்த குடிமகனுக்கு வழங்கப்படும் பத்ம பூசண் விருது வழங்கி அவரை கௌரவித்தது.

## சுயசரிதை
இராஜஸ்ரீ 1948இல் இந்தியாவிலுள்ள தமிழ்நாட்டைச் சேர்ந்த மதுரையில் வடமேற்கு இந்தியாவில் உள்ள ராஜஸ்தானின் ஒரு புகழ் பெற்ற ஒரு குடும்பத்தில் பிறந்தார். இவரின் தந்தை ராதாகிஷன் ஃபோம்ரா, *பர்மா ஷெல்* நிறுவனத்தின் முகவராக இருந்தார், தாயார் பார்வதி தேவி ஃபோம்ரா ஒரு இல்லத்தரசியாவார், இவர்கள் குடும்பத்தினர் மார்வாரி வைசியர்கள் மற்றும் மகேஸ்வரி உப ஜாதியைச் சார்ந்தவர்கள் ஆவர்.

## சமூகப் பணிகள்
இராஜஸ்ரீ பிர்லா 2006 ஆம் ஆண்டு புனேயில் 2006 ஆம் ஆண்டு, 30 *மில்லியன்* அமெரிக்க *டாலர்* செலவில், 325 படுக்கைகள் கொண்ட மருத்துவமனையான ஆதித்ய பிர்லா *மெமோரியல்* மருத்துவமனையை நிறுவியுள்ளார், இது 18 *ஏக்கர்* நிலப்பரப்பில் பரவியுள்ள இம்மருத்துவமனை சமூக முயற்சிகள் மற்றும் கிராமப்புற மேம்பாட்டுக்கான ஆதித்யா பிர்லா மையத்தால் நிர்வகிக்கப்படுகிறது மற்றும் ஆதித்யா பிர்லா அறக்கட்டளை மூலம் நிதியளிக்கப்படுகிறது.

### மற்ற சமூக நடவடிக்கைகள்
இராஜஸ்ரீ பிர்லா அரசு சார்பற்ற அமைப்புடன் இணைந்து செயல்படுகிறார், அவர் *ஹாபிடேட் ஃபார் ஹியுமானிட்டி* என்ற நிறுவனத்துடன் நெருங்கிய தொடர்பு வைத்திருக்கிறார். 2012 இல் ஆசிய பசிபிக் மற்றும் உலகளாவிய குழுக்களின் *பிலிப்பைன்ஸ்* *மானிலா* மாநாட்டில் கலந்து கொண்டார். அதே வருடத்தில், மகேந்திரசிங் தோனி போன்ற புகழ்பெற்ற துடுப்பாட்ட குழுமத்தை நிறுவனங்களின் முயற்சிகளுக்காக 2 மில்லியன் டாலர்கள் தொகை திரட்டினார். அவர்  100 *மில்லியனு*க்கான பங்களிப்பை *ஹாபிடேட் ஃபார் ஹியுமானிட்டி* என்ற நிறுவனத்திற்கு ஏற்பாடு செய்துள்ளார். இராஜஸ்ரீ பிர்லா ராஜஸ்தானிலுள்ள பிலானியில் தனது கணவருக்கு நினைவுச்சின்னம் கட்டியுள்ளார். மேலும் புனேயில் ஒரு கோயில் கட்டுவதற்கு முயல்கிறார்.

## மேலும் பார்க்க
* குமார் மங்கலம் பிர்லா

## மேற்கோள்கள்

## வெளி இணைப்புகள்
* பைனான்சியல் டைம்ஸ் Write up on Rajashree Birla
* Birla family history on Money Control
* Profile on BAIF Development Research Foundation
* on YouTube&nbsp;– 1
* on YouTube&nbsp;– 2
* Address at the Rotary Convention&nbsp;– video

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:மதுரைத் தொழிலதிபர்கள்
பகுப்பு:தமிழ்நாட்டுக் கல்வியாளர்கள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:பிர்லா குடும்பம்
கருணை பிரகாசர்

**கருணை பிரகாசர்** பதினேழாம் நுாற்றாண்டில் வாழ்ந்த சைவ சமய எழுத்தாளர். தமிழ்நாட்டிலுள்ள காஞ்சிபுரத்தில், தமிழ் பேசும் தேசிகர் குடும்பத்தில் பிறந்தவர். ஐந்திற்கும் மேற்பட்ட நுால்களை இயற்றிய இவர், சைவ சித்தாந்தத்தை போற்றியவர். தன் பதினாறாவது வயதில் திருமணமான இவர், தன் பதினெட்டாம் வயதில் முக்தி அடைந்தார். அதனால் இவருக்குக் குழந்தைகள் கிடையாது.

## வாழ்க்கை
கருணை பிரகாசர் தமிழ்நாட்டிலுள்ள தொண்டை மண்டலமான காஞ்சிபுரத்தில் தமிழ் பேசும் தேசிகர் குடும்பத்தில் பிறந்தார். பதினேழாம் நுாற்றாண்டில் வாழ்ந்தார்.

### தந்தை
இவர் தந்தை குமாரசாமி தேசிகர், ஆன்மிகத் தலைவர். இவர் தொண்டை மண்டலத்தல் மக்களுக்கு அர்ச்சகர் மற்றும் தீக்ஷிதராக இருந்தார். குடும்பத்தை விட்டுவிட்டு அடியார்களுடன் திருவண்ணமாலை சென்ற இவர் துறவறம் மேற்கொள்ள விரும்பினார். ஆனால் இறைவன் இவருக்குத் திருமணமாகச் செய்து, மூன்று ஆண் பிள்ளைகள் மற்றும் ஒரு பெண் பிள்ளையைப் பெறச் செய்தார்.

### உடன் பிறந்தவா்கள்
கருணை பிரகாசா் இரண்டாவது குழந்தை. உடன் பிறந்தவர்கள் சிவபிரகாசர், வெள்ளையார் மற்றும் ஞானாம்பிகை அம்மாள்.

மூத்த அண்ணன், சிவப்பிரகாசர், சிவ அனுபூதி செல்வா் என்றும், கற்பனைக் களஞசியம் என்றும் போற்றப்படுகிறார்.

இவர் தங்கை ஞானம்பிகை சாத்தனுார் சாந்தலிங்க அடிகளை மணந்து கொண்டார்.

தம்பி வெள்ளையார் மீனாட்சி அம்மாளை மணந்து கொண்டார். இவர் தன் 72 ஆம் அகவையில் முக்தி அடைந்தார்.

### கல்வி
கருணைபிரகாசா், தன் அண்ணன் சிவப்பிரகாச சுவாமிகளுடன் திருவண்ணாமலை, திருச்செந்துாா் போன்ற கோவில்களைத் தமிழகம் எங்கும் சென்று வழிபட்டார். திருநெல்வேலியில் பண்டிதர் வல்லியூர் தம்பிரானிடம் இருவரும் தமிழ் இலக்கணம் பயின்றனர்.

பின் காமாட்சி என்பவரை மணந்து கொண்டார். பின் தன் பதினெட்டாம் வயதில் முக்தி அடைந்தார். அவர் முக்தி அடைந்த பின் அவரால் முடிக்கப் பெறாத நுால்கள் அவர் தம்பி வெள்ளையாரால் முடிக்கப் பெற்றன.

## நுால்கள்
இஷ்ட லிங்க அகவல்

சீகலாதி சருக்கம்

## வெளி இணைப்புகள்
Karunai Prakasar: Wikiwand

## மேற்கோள்கள்

பகுப்பு:தமிழ்ப் புலவர்கள்
பவானி (நடிகை)

**பவானி** (Bhavani) ஒரு இந்திய நடிகை ஆவார். மலையாளம், கன்னடம், தமிழ் மற்றும் தெலுங்குத் திரைப்படங்களில் நடித்தற்காக அறியப்படுபவர்.

## சொந்த வாழ்க்கை
சென்னையில் பிறந்த இவர் மலையாளத் திரைப்பட தயாரிப்பாளரும், இசையமைப்பாளருமான ரெகு குமார் என்பவரைத் திருமணம் செய்து கொண்டார். ரெகு குமார் "தலவட்டம்" மற்றும் *ஹலோ மை டியர் ராங் நம்பர்* போன்ற படங்களின் மூலம் அறியப்படுபவர். இவர்களுக்கு பவிதா மற்றும் பாவனா என்ற இரு மகள்கள் இருக்கின்றனர். "தாண்டவம்" என்ற மலையாளப் படத்தின் மூலம் மீண்டும் நடிக்க வந்த இவர் தற்போது தமிழ்த் தொலைக்காட்சித் தொடர்களில் நடித்து வருகிறார்.

## தொழில்
பவானி 1974 இல் கன்னடத்தில் வெளிவந்த "பூட்டய்யன மக அய்யு" என்ற படத்தின் மூலம் அறிமுகமானார், இது இவருக்கு சிறந்த நடிகை விருது பெற்றுத் தந்தது. மேலும் அதே படத்திற்காக சிறந்த துணை நடிகைக்கான விருது பெற்ற புகழ் பெற்ற நடிகையும், தாய்வழிப் பாட்டியும், இவரது வழிகாட்டியுமான "ருஷ்யேந்திரமணி"யுடன் நடிப்பினை பகிர்ந்து கொண்டார். 1970களில் பவானி தனது நீண்ட திரை வாழ்க்கையில் தமிழ், தெலுங்கு, கன்னடம் மற்றும் மலையாளம் போன்ற மொழிகளில் 75 படங்களில் நடித்து ஒரு முக்கிய நடிகையாக கருதப்பட்டார். மேலும் இவர் முன்னணி நடிகர்களான பிரேம் நசீர், ஜெயன், மற்றும்சுகுமாரன் போன்றவர்களுடன் மலையாளம், விஷ்ணுவர்த்தன், லோகேஷ், அம்பரீஷ், துவாகீஷ், மற்றும் ரசினிகாந்த், ஆர். முத்துராமன், போன்ற நடிகர்களுடன் கன்னடத்திலும் ,ஜெய்சங்கர், ம. கோ. இராமச்சந்திரன், மற்றும் சிவாஜி கணேசன் போன்ற முக்கிய நடிகர்களுடன் தமிழிலும், மற்றும் என். டி. ராமராவ், சந்திரமோகன், நந்தமூரி பாலகிருஷ்ணா, மற்றும் ஸ்ரீதர் போன்றவர்களுடன் தெலுங்கிலும்  நடித்துள்ளார். 1978 இல் வெளிவந்த "லிசா" என்ற மலையாளப் படத்தின் மூலம் நன்கு அறியப்படுபவர். தற்போது தொலைக்காட்சித் தொடர்களில் எதிர்மறைப் பாத்திரங்கள், தாய் வேடம் போன்றவற்றில் நடித்து வருகிறார்.

## குறிப்புகள்

* https://www.youtube.com/watch?v=BWf7fBZ2SX8
* http://www.malayalachalachithram.com/profiles.php?i=8506
* http://cinidiary.com/peopleinfo.php?pigsection=Actor&picata=2&no_of_displayed_rows=2&no_of_rows_page=10&sletter=B 

## வெளி இணைப்புகள்
*
*Bhavani at MSI

பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
சமித்தா ஷெட்டி

**ஷமிதா ஷெட்டி** (*Shamita Shetty*) (பிறப்பு 2 பிப்ரவரி 1979)   ஒரு இந்திய பாலிவுட் நடிகை மற்றும் உட்புற வடிவமைப்பாளர் ஆவார்.  2000 ஆம் ஆண்டில்  *மொஹபத்தியான்*  என்ற வெற்றி படத்தின் மூலம் இந்தி திரைத்துறையில் அறிமுகமானார்.    &nbsp; பின்னர், அவரது குறிப்பிடத்தக்க பணியானது *மேரே யார் கி ஷாதி ஹாய்* (2002), *ஜீஹர்* (2005), *பிவாஃபா* (2005) மற்றும் *கேஷ்* (2007) ஆகியவை அடங்கும்.  2009 ஆம் ஆண்டில் *[[பிக் பாஸ்]]* என்ற நிகழ்ச்சியில் அவர் பங்கெடுத்துப் போட்டியிட்டார்.  இந்நிகழ்ச்சியில் நான்காம் இடம் பெற்றார். இவர்  நடிகை ஷில்பா ஷெட்டியின் சகோதரி.

## ஆரம்ப வாழ்க்கை
மங்களூரு குடும்பத்தைச் சேர்ந்த சுரேந்திர மற்றும் சுனந்தா ஆகியோருக்கு மகளாகப் பிறந்தார்.

## தொழில்
2000 ஆம் ஆண்டில் ஆஷாத் சோப்ரா இயக்கிய யாஷ் ராஜ் பிலிம்ஸ் தயாரிப்பு நிறுவனத்தின் திரைப்படமான *மொஹபத்தியான்*  திரைப்படத்தின் மூலம் அறிமுகமானார்.  இப்படத்தில் நடித்தற்காக *ஐஐஃபா* என்ற நிறுவனத்தின் 2001ஆம் ஆண்டின் சிறந்த அறிமுக நடிகை என்ற விருதைப் பெற்றார் .  *ஃபாரெப்* என்ற திரைப்படத்தில் அவரது சகோதரி ஷில்பா ஷெட்டி உடன் அவர் ஒருமுறை பணிபுரிந்தார். உட்புற வடிவமைப்பில் ஆர்வம் கொண்டிருந்த இவர் தனது படப் பணிகளுக்கு இடையேயும் உட்புற வடிவமைப்பு பணிகளைச் செய்து வந்தார். தனியாக ஒரு நிறுவனத்தையும் நிறுவி பணிசெய்கிறார். 201்1 வரை பணியாற்றியவர் அதன் பின் நான்கு வருடங்களுக்கு ஓய்வு எடுத்துக்கொண்டு பின்னர் 2015இல் மீண்டும் திரைத்துறைக்கு வந்தார்.

## விளம்பரப் படங்கள்

சமித்தா ஷெட்டி பல நிறுவனங்களுக்கு விளம்பர தூதராக பணிப்புறிந்தார். ஆடி, பான்டீன், *ஐஐஜேஏஸ்* என்ற நகைக்கடை முதலிய நிறுவனங்களுக்காக பணிப்புரிந்தார்.

## குறிப்புகள்

## வெளி இணைப்புகள்

* 

பகுப்பு:துளு மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1979 பிறப்புகள்
கிருத்தி சனோன்

**கிருத்தி சனோன்** (*Kriti Sanon*) (பிறப்பு 27 ஜூலை 1990)  இந்தி படங்களில் முதன்மையாக நடிக்கும் நடிகை. இவர் பிறந்து வளர்ந்தது  புது தில்லியில். *ஜெய்பீ இன்ஸ்டிட்யூட் ஆஃப் இன்ஃபர்மேஷன் டெக்னாலஜி* கல்லூரியில் பொறியியல் பட்டம் பெற்றார். அதன் பிறகு சிறிது காலத்திற்கு மாதிரியாக பணியாற்றினார்.  தெலுங்குத் திரைப்படமான  *[[நம்பர் 1|1: நெநோக்கடனினே]]* (2014) என்ற திரைப்படத்தின் மூலம் திரைத்துறையில் அறிமுகமானார். இப்படம் தமிழில் நம்பர் 1 என்று மொழிமாற்றம் செய்யப்பட்டது. *சபீர்* கானின் *[[ஹீரோபாண்டி|ஹீரோபண்தி]]* (2014) திரைப்படத்தின் மூலம் இந்தித் திரைப்படத்துறையில் அறிமுகனார். இப்படத்தில் நடித்ததற்காக சிறந்த நடிகைக்கான பிலிம்பேர் விருதை வென்றார்.

பின்னர் தொடந்து வணிக ரீதியாக வெற்றிகரமான மூன்று திரைப்படங்களில் முன்னணி பெண் கதாபாத்திரத்தில் கிருத்தி நடித்தார். நகைச்சுவை படமான தில்வாலே (2015), காதல் நகைச்சுவைப்படமான *பரேலி கி* *பர்ஃபி* (2017) மற்றும் *லூகா சுப்பி* (2019) ஆகிய மூன்று படங்களில் நடித்தார்.

## ஆரம்ப வாழ்க்கை மற்றும் பின்னணி
1990 ஆம் ஆண்டு ஜூலை 27 ஆம் தேதி கிருத்தி சனோன் ஒரு பட்டய கணக்கறிஞரான ராகுல் என்பவருக்கும், தில்லி பல்கலைக்கழகத்தில் பேராசிரியராக இருந்த கீதா என்பவற்கும் பிறந்தார்.  கிருத்திக்கு நுபுர் என்ற ஒரு தங்கை உள்ளார்.  இவர் தில்லி பப்ளிக் பள்ளியில் படித்தார். நொய்டாவில் ஜெய்பே இன்ஸ்டிடியூட் ஆப் இன்ஃபர்மேஷன் டெக்னாலஜி கல்லூரியில் , எலெக்ட்ரானிக்ஸ் அண்ட் டெலிகம்யூனிகேஷன் இன்ஜினியரியில் பட்டம் முடித்தார்.

கிருத்தி சானன் பல்வேறு தொலைக்காட்சி விளம்பரங்களில் நடித்தார்.  க்ளோஸ் அப், விவல், அமுல் , சாம்சங் , ஹிமாலயா மற்றும் பாட்டா போன்ற பிராண்டுகளின் விளம்பரங்களில் நடித்து வந்தார்.  
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (August 2018)">சான்று தேவை</span>]]* &#x5D;
thumb|2019இல் கிருத்தி சனோன் மற்றும் கார்திக் ஆர்யன் ஒரு பட விளம்பர விழாவில்

## குறிப்புகள்

## வெளி இணைப்புகள்
* 
* 
* 

பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1990 பிறப்புகள்
அக்ரிகோலா, நீயஸ் ஜூலியஸ்

**அக்ரிகோலா, நீயசு சூலியசு ** (Gnaeus Julius Agricola) என்பவர் உரோமைப் பேரரசின் தளபதியாவார். இவர் பிரிட்டனில் உரோமானியர்களின் ஆளுயராக இருந்தவர். இவர் வடவேல்சிலிருந்த ஆதிக் குடிமக்களையும், கிளைடு ஆற்றின் கடல்வாய்க்கு வடக்கே இருந்த காலிடோனியர்களையும் வென்றார். வடபிரிட்டனில் கிளைடு கால்வாய்க்கும் போர்த் கால்வாய்க்கும் இடையே பல கோட்டைகளைக் கட்டி பிரிட்டனின் தற்காப்புக்களை பலப்படுத்தினார். இவருடைய வாழ்க்கை வரலாற்றை இவரின் மருமகனான டாசிட்டசு என்னும் புகழ் பெற்ற வரலாற்றாசிரியர் எழுதியுள்ளார்.
## மேற்கோள்கள்

பகுப்பு:40 பிறப்புகள்
பகுப்பு:93 இறப்புகள்
பகுப்பு:உரோமைப் பேரரசு
பகுப்பு:பிரித்தானியா
ரூபா கங்குலி

**ரூபா கங்குலி** (பிறப்பு 25 நவம்பர் 1966) ஒரு இந்திய நடிகை, பின்னணிப் பாடகர் மற்றும் அரசியல்வாதி ஆவார்.  பி.ஆர் சோப்ராவின் தொலைக்காட்சித் தொடரான *மகாபாரதம்* (1988) நாடகத்தில் திரௌபதியின் கதாபாத்திரத்தில் நடித்ததற்காக நன்கு அறியப்பட்டவர் இவர்.   மர்னல் சென் , அபர்னா சென் , கௌதம் கோஸ் மற்றும் ரிருபருனோ கோஷ் போன்ற இயக்குனர்களுடன் பணிபுரிந்தார்.  இவர் முறையாக பயிற்சி பெற்ற பாடகர் மற்றும் நடனக்கலைஞர்.  தனது நடிப்புகாக தேசிய விருது மற்றும் பல விருதுகளைப் பெற்றுள்ளார்.  அக்டோபர் மாதம், 2015, மாநிலங்களவையின் உறுப்பினராக , இந்தியாக் குடியரசுத் தலைவரால் நியமிக்கப்பட்டார் .  மேற்கு வங்கத்தில் பாஜக மகளிர் அணித்தலைவராக அவர் பணியாற்றினார்.

## ஆரம்ப வாழ்க்கை
ரூபா இந்தியாவின் மேற்கு வங்காளத்தின் கொல்கத்தா அருகே கல்யாணி என்ற இடத்தில் பிறந்தார். அவர் ஓர் கூட்டு குடும்பத்தில் வளர்ந்தார். கொல்கத்தாவில் கல்கத்தா பல்கலைக்கழகத்துடன் இணைக்கப்பட்ட மகளிர் கல்லூரியான ஜோகமயா தேவி கல்லூரியில் இளங்கலைப் பட்டம் பெற்றார்.

## தொழில்
வங்காள நாடகமான *முக்தபந்தனா*வில் (1985) நடித்ததன் மூலம் பரவலாக அனைவராலும் அறிப்பட்டு புகழ்பெற்றார். 1986இல் *கணதேவதா* என்ற இந்தி நாடகத்தில் நடித்ததன் மூலம் தேசிய அளவில் அறிப்பட்டார். பின்னர் *மகாபாரதம்* என்ற நீண்ட கால இந்தி நாடகத்தில் திரௌபதியாக நடித்ததில் இந்திய அளவில் புகழ் பெற்றார்.

## தனிப்பட்ட வாழ்க்கை
கங்குலி 1992 முதல் 2006 வரை துர்போ முகர்ஜி என்பவருடன் திருமண வாழ்க்கையில் இருந்தார். அவர்கள் 1997 இல் ஒரு குழந்தை பெற்றனர்.  பின்னர் அவர்களுக்கிடையே மணமுறிவு ஏற்படும் வரை மும்பையில் வசித்துவந்தனர்.

## குறிப்புகள்

## வெளி இணைப்புகள்
*  
* ரூபா கங்கூலி  கோமோலோ  வில்

பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வங்காள மக்கள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:1966 பிறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
சுவாசிகா

**சுவாசிகா** *(Swasika)* இவர் ஓர் இந்திய நடிகை. இவர் பெரும்பாலும் மலையாளத் தொலைக்காட்சியில் ஒளிப்பரப்பாகும் தொடர்களிலும் ஒரு சில தமிழ்த் இதிரைப்படங்களிலும் நடித்துள்ளார். இவர் *வசந்தி* (2021), குமாரி (2022), *விவேகானந்தன் விரலானு* (2024) மற்றும் லப்பர் பந்து (2024) ஆகிய படங்களில் நடித்ததற்காக நன்கு அறியப்பட்டவர்.

## சொந்த வாழ்க்கை
சுவாசிகா, (பூஜா விஜய்) கேரளாவின் எர்ணாகுளத்தில் உள்ள பெரும்பாவூரைச் சேர்ந்த அட்டுபுரத்து விஜயகுமார் (பகுரைனில் ஒரு கணக்காளர்) மற்றும் கிரிஜா ஆகியோருக்குப் பிறந்தார். இவருக்கு ஆகாஷ் என்ற சகோதரர் உள்ளார். இலக்கியத்தில் இளங்கலைப் பட்டம் பெற்ற பிறகு, நடனப் பயிற்சியில் சேர்ந்தார். இவர் பிரேம் ஜேக்கப் என்பவரை 26 ஜனவரி 2024 அன்று திருமணம் செய்து கொண்டார்.
## தொழில்

இவரது முதல் படம் சுந்தரபாண்டியின் இயக்கத்தில் வெளிவந்த "வைகை", ஒரு காதல் கதையாக இருந்தது. அதில் இவருடைய பாத்திரம் உண்மையான வாழ்க்கையை அடிப்படையாகக் கொண்டிருந்தது. பிறகு, 2010இல் ராசு மதுரவன் இயக்கத்தில் கோரிப்பாளையம் என்ற படத்தில் நடித்தார். அதில் இவர் இரண்டாவது முன்னணி வேடத்தில் நடித்தார். இவர் படத்தில் நடித்தபோது ஒரு மாணவியாகவே இருந்தார். 2011இல் இவரது மூன்றாவது படமான மைதானம் படத்தில் நடித்ததற்காக விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றார். அதில் இவர் கலாச்சாரம் மற்றும் பாரம்பரியத்தை மதிக்கும் ஒரு கிராமியப் பெண்மணியாக நடித்தார்.

இவரது அடுத்த படமான இயக்குநர் சீலனின் "கண்டதும் காணாததும்" என்ற படத்தில் நகரத்தில் வளரும் ஒரு கல்லூரிப் பெண்ணாக நடித்திருந்தார். 2012இல் இவர் *சினிமா கம்பெனி* என்ற படத்தில் மூலம் மலையாளத் திரையில் அறிமுகமானார். பின்னர் அதே ஆண்டில் சஜீவன் அந்திக்காடுவின் *பிரபுவின்டே மக்கள்* என்ற படத்தின் முன்னணி பாத்திரத்தில் தோன்றினார். 2014 தமிழ் திகில்ப் படம் "பண்டுவம்" படத்தில் இவர் ஒரு மனநல மருத்துவராக, நவீனமான பாத்திரத்தில் நடித்தார்.
இவர் தொலைக்காட்சி நிகழ்ச்சி வழங்குபவராக பணிபுரிந்தார். 2014 இல், ஜீவன் தொலைக்காட்சியில் ஒரு நிகழ்ச்சியை நடத்தினார். பின்னர் இவர் *மழவில் மனோரமா*வில் "தத்துபுத்திரி" என்ற ஒரு தொலைக்காட்சித் தொடரில் முன்னணி பாத்திரத்தில் நடித்தார். இவர் ஒரு சில விளம்பரங்களிலும் தோன்றினார்.

2017 ஆம் ஆண்டில் இவரது அடுத்த தொலைக்காட்சி தொடரான "மை மருமகன்" சூர்யா தொலைக்காட்சியில் ஒளிபரப்பப்பட்டது. மேலும் *சிந்தவிஸ்தாயா சீதா* என்ற தொடர் ஏஷ்யாநெட் தொலைக்காட்சியில் ஒளிபரப்பப்பட்டபோது இவரது புகழ் மலையாள பார்வையாளர்களிடையே பரவியது. இவர் தற்போது *ஃபிளவர்ஸ்* மலையாள தொலைக்காட்சியில் *சிந்தவிஸ்தாயா சீதா* என்ற தொடரின் தொடர்ச்சியான "சீதா" வில் ஒரு முன்னணி கதாபாத்திரத்தில் நடித்து வருகிறார். இவர் ஒரு *பிரணாயினி* தொடரில் கையெழுத்திட்டார். ஆனால் பின்னர் விலகிக் கொண்டார். மேடை நிகழ்ச்சிகளில் முக்கியமாக ஒரு நடன கலைஞராக இவர் செயல்படுகிறார். பல தொலைக்காட்சி நிகழ்ச்சிகளிலும் இவர் தோன்றி வருகிறார்.

## மேற்கோள்கள்

## வெளி இணைப்புகள்
* 
* 

பகுப்பு:எர்ணாகுளம் மாவட்ட மக்கள்
பகுப்பு:தமிழ்நாட்டு நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:1990 பிறப்புகள்
மல்லர்

**மல்லர்** (கி.பி. 11 முதல் 13 ஆம் நூற்றாண்டு வரை) என்பவர் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். நச்சர், திருமலையர், தருமர், தாமதத்தர் ஆகியவர்களோடு இவருடைய உரையும் கிடைக்கப் பெறவில்லை.

## வாழ்க்கை
இவருடைய வாழ்க்கையைப் பற்றி எந்த குறிப்புகளும் கிடைக்கப் பெறவில்லை.

## திருக்குறள் உரைகள்
குறளுக்கு 300க்கு மேற்பட்ட உரையாசிரியர்கள் உரையெழுதியுள்ளனர். அவற்றுள், கருத்து வேறுபாடுகளும் முரண்களும் அதிகம் எழுகின்றன.

### பதின்மர் உரை
பழங்காலத்தில் இதற்குப் பலர் உரை எழுதியுள்ளனர். முதலாவதாக எழுந்த உரைகளாகப் பதின்மர் (பத்து) உரைகளைக் கூறுவர். அவற்றில் புகழ் வாய்ந்ததாக விளங்குவதும் அதிகமாகப் பயன்படுத்தப்படுவதும் பரிமேலழகர் உரைதான்.

**தருமர் மணக்கும் தாமத்தார் நச்சர்**

**பரிதி பரிமே லழகர்-மல்லர்**

**பரிப்பெருமாள் காலிங்கர், வள்ளுவர்நூற்கு**

**எல்லையுரை செய்தா ரிவர்**.

என்கிறது பழைய தனிப்பாடல்  வெண்பா.

இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார், திருமலையர், மல்லர், கவிப்பெருமாள், காளிங்கர் ஆவர்.

திருக்குறளின் பாடம் முதன்முதலில் நமக்குத் தெரிய வருவது மணக்குடவர் (10 ஆம் நூற்றாண்டு) உரை வழியாகவே. பரிமேலழகரின் உரை  பத்தாவது.  மணக்குடவரின் உரைக்குப் பின் மூன்று நூற்றாண்டுகள் கழித்து எழுதப்பட்டது. மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.

இந்தப் பத்து உரைகளுள், தற்போது மக்களிடையே உரை பவனியாக மனவலம் வருவது பரிமேலழகர், மணக்குடவர், பரிதியார், காளிங்கர், பரிப்பெருமாள் ஆகியோரது உரைகளே. மற்ற உரைகள் கிடைக்கப் பெறவில்லை.

### தற்கால உரைகள்
தற்காலத்திலும் திருக்குறளுக்கு மு. வரதராசன், மு. கருணாநிதி, சாலமன் பாப்பையா உட்பட பலர் விளக்க உரைகளை எழுதியுள்ளனர். இவற்றுள் சிறப்பாகக் கருதப்படுவது டாக்டர் மு.வரதராசனார் அவர்களது நூலாகும்.

## மேலும் பார்க்க
திருக்குறள்

திருவள்ளுவ மாலை

பாிமேலழகர்

## மேற்கோள்கள்


பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:திருக்குறள் உரையாசிரியர்கள்
அகண்ட காவிரி

**அகண்ட காவிரி** என்பது காவிரி ஆறானது மைசூர்ப் பீடபூமியிலிருந்து இறங்கிக் கொங்கு நாட்டைக் கடந்து சோழ நாட்டை அடைந்து திருச்சிராப்பள்ளிக்கு அருகில் திருவரங்கத்தைச் சுற்றிக் காவிரி, கொள்ளிடம் என்று இரு ஆறுகளாகப் பிரிகிறது. அவ்வாறு பிரிவதற்கு முன்பு ஒன்றாக வரும் ஆறானது மிகவும் அகன்று காணப்படும். இப்பதியில் காணப்படும் காவிரி ஆறானது அகண்ட காவிரி என அழைக்கப்படுகிறது. அகண்டம் என்னும் சொல்லானது, 'இரண்டுபடாமல் ஒன்றாயிருப்பது' என்று பொருள்படும்.

## மேற்கோள்கள்

பகுப்பு:காவிரி ஆறு
பகுப்பு:திருச்சிராப்பள்ளி மாவட்டம்
பராவ்பேப் ஆறு

**பராவ்பேப் ஆறு** (Paraopeba) பிரேசில் நாட்டில் மினாஸ் ஜெரைசு என்ற மாநிலத்தில் அமைந்துள்ளது. இவ்வாற்றின் நீளம் 510 கிலோமீட்டர்கள், இவ்வறு பாயும் நிலப்பரப்பு 12,090 சதுர கிலோமீட்டர்கள் கொண்டு 35 நகராட்சிகளுக்கு பரவியுள்ளது. இந்த ஆற்றின் படுகைகளில் அதிகமாக பழங்குடிகள் வாழுகிறார்கள். 

## மேற்கோள்கள்
 
* ''Detailed Basin map (in Portuguese)''

பகுப்பு:தென் அமெரிக்க ஆறுகள்
சோமவாரப்பட்டி

**சோமவாரபட்டி** என்பது தமிழ்நாட்டின் திருப்பூர் மாவட்டம், உடுமலைப்பேட்டை வட்டம், குடிமங்கலம் ஊராட்சி ஒன்றியத்தில் உள்ள சோமவாரப்பட்டி ஊராட்சியில் உள்ள கிராமம் ஆகும். இது உடுமலைப்பேட்டை சட்டமன்றத் தொகுதிக்கும், பொள்ளாச்சி மக்களவை தொகுதிக்கும் உட்பட்டதாகும்.

## மக்கள் தொகை
2011 மக்கள் தொகை கணக்கெடுப்பு படி ஊராட்சியில் 4,768 பேர் இருக்கின்றனர். இதில் 51% பேர் ஆண்களும் 49% பேர் பெண்களும் இருக்கின்றார்கள்.0.7% பேர் 18 வயதினருக்கும் கீழ் உள்ளவர்கள் ஆவார்.

## ஊராட்சி பகுதிகள்
*சோமவாரப்பட்டி
*பெதப்பம்பட்டி வடக்கு
*பெதப்பம்பட்டி தெற்கு
*ஆ.தி. காலனி

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
தோழா (2008 திரைப்படம்)

**தோழா** (*Thozha*) 2008 இல் நிதின் சத்யா, பிரேம்ஜி அமரன், விஜய் வசந்த், அஜய்ராஜ் நடிப்பில், என். சுந்தரேஸ்வரன் இயக்கத்தில், பிரேம்ஜி அமரன் இசையில் வெளிவந்த தமிழ்த் திரைப்படம். கில்லி, ஜாம்பவான் ஆகிய திரைப்படங்களில் கதாநாயகர்களின் சகோதரி வேடத்தில் நடித்த ஜெனிஃபர் இப்படத்தில் கதாநாயகியாக அறிமுகமானார். இப்படத்தின் நான்கு கதாநாயகர்களும் இதற்கு முன் சென்னை 600028 திரைப்படத்தில் இணைந்து நடித்திருந்தனர்.

## கதைச்சுருக்கம்

இப்படம் நான்கு நண்பர்களைப் பற்றிய கதை ஆகும்.

அறிவழகன் (பிரேம்ஜி அமரன்), கஜனி (விஜய் வசந்த்), இராஜா (நிதின் சத்யா) ஆகியோர் நெருங்கிய நண்பர்கள். இம்மூன்று நண்பர்களுடன் நான்காவதாக இணைய வரும் வேலு ( அஜய்ராஜ்) தன் தங்கையின் இறப்புக்குக் காரணமான அவளின் காதலனைத் தேடி வருபவன். பிரியா (நான்சி ஜெனிபர்) வேலுவை விரும்புகிறாள். ஆனால் வேலு தன் சூழ்நிலை காரணமாக பிரியாவைக் காதலிக்க மறுக்கிறான். அவன் தன் தங்கையைக் காதலித்து ஏமாற்றி அவளது இறப்புக்குக் காரணமானவனைத் தேடி அவனைக் கொல்வதையே முதல் குறிக்கோளாகக் கொண்டுள்ளான். இராஜாவே இதுநாள் வரை தான் தேடிவந்த நபர் என்பதையறியும் அஜய் அவனைக் கொல்வதற்கு முடிவு செய்கிறான். அதே சமயம் இராஜா தன்னைக் கொல்வதற்கு வரும் வேலுவைக் கொல்ல ஆட்களை ஏற்பாடு செய்கிறான். இருவரில் யார் வெற்றி பெற்றனர் என்பது மீதிக்கதை.

## நடிகர்கள்
* நிதின் சத்யா - இராஜா 
* பிரேம்ஜி அமரன் - அறிவழகன் 
* விஜய் வசந்த் - கஜனி 
* அஜய்ராஜ் - வேலு 
* சாகித்யா - மீனாட்சி 
* நான்சி ஜெனிபர் - பிரியா 
* பவித்ரா - அலமு 
* லக்சனா 
* சௌம்யா போல்லபிரகடா - மனிஷா குப்தா 
* வெண்ணிற ஆடை மூர்த்தி 
* டெல்லி குமார் 
* அஜய் ரத்னம் 
* சசிகுமார் 
* கவிதாலயா கிருஷ்ணன் 
* சாக்சி சிவா
* ரவிப்பிரகாஷ் 
* பாபிலோனா - சரோஜா 
* சுஜா வருணீ

## இசை
படத்தின் இசையமைப்பாளர் பிரேம்ஜி அமரன். பாடலாசிரியர்கள் கங்கை அமரன், வாலி, சினேகன். 1984இல் வெளிவந்த தாவணிக் கனவுகள் என்ற திரைப்படத்தில் இடம்பெற்ற "ஒரு நாயகன் உதயமாகிறான்" என்ற பாடல் இப்படத்தில் மாற்றிசை வடிவத்தில் பயன்படுத்தப்பட்டது.
  

## சர்ச்சையும் விமர்சனமும்

வழக்கு: 2016 ஆம் ஆண்டு கார்த்தி, நாகார்ஜூனா, தமன்னா உள்ளிட்டவர்கள் நடித்து, வம்சி பைடிபல்லி இயக்கத்தில் தமிழிலும் தெலுங்கிலும் உருவானது தோழாதிரைப்படம். தன்னிடம் எந்த அனுமதியும் பெறாமல் "தோழா" என்ற பெயர் பயன்படுத்தப்பட்டுள்ளதாக இப்படத்தின் தயாரிப்பாளர் சுந்தரேஸ்வரன்,  நடிகர்கள் கார்த்தி, நாகார்ஜுனா, பிவிபி சினிமா, இயக்குநர் வம்சி ஆகியோர் மீது  வழக்கு தொடுத்தார்.

விமர்சனம்: நல்ல நண்பர்களைப் பற்றிய நல்ல திரைப்படம்.

## மேற்கோள்கள்
 

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
விழித்திரை நிணநீர் பாதிப்பு

**விழித்திரை நிணநீர் பாதிப்பு** (Central Serous Retinopathy) இது கண்களில் காணப்படும் குறைபாடுகளில் பார்வைக் குறைபாட்டில் சார்ந்ததாகும். இவ்வகையான குறைபாடுகள் தற்காலிகமாக ஏதாவது ஒரு கண்ணில் தோன்றி மறையும் குறைபாடாகும். இவ்வகையாய குறைபாடுகள் வரும்போது எந்தவிதமான அறிகுறிகளும் தெரிவதில்லை. நமது விழித்திரையின் அடிப்பாகத்தில் நிணநீர் கசிந்து ஒன்று சேர்வதால் பார்வைத் திறன் குறைவடைகிறது. இதற்கு முக்கியக் காரணம் மன அழுத்தம் என சொல்லப்படுகிறது.

## மேற்கோள்கள்

பகுப்பு:கண் நோய்கள்
இரண்டாவது ஜெனீவா உடன்படிக்கை

**இரண்டாவது ஜெனீவா உடன்படிக்கை** (Second Geneva Convention) இது ஜெனீவா உடன்படிக்கையின் படி இரண்டாவதாக கையெழுத்தானதாகும். இவ்வுடன்படிக்கை 1907 ஆம் ஆண்டு சுவிட்சர்லாந்து நாட்டின் இரண்டாவது பெரிய நகரமான ஜெனீவா நகரில் வைத்து கையெழுத்தானது. இவற்றில் முக்கிய அம்சமாகப் பார்க்கப்படுவது போர் நடக்கும்போது கடல் பகுதியின் பாதுகாப்பும், படைவீரர்கள், காப்பலில் வேலைசெய்யும் கடற்படை சார்ந்த ஆட்களின் பாதுகாப்பிற்காகவும் ஏற்படுத்தப்பட்டதாகும். ஜெனீவா உடன்படிக்கையின் படி இந்த உடன்படிக்கை தான் கடற்படைக்கென முதன் முதலில் கையெழுத்தான முதல் நடவடிக்கையாகும். 

## மேற்கோள்கள்

## மேலும் பார்க்க
*List of parties to the Geneva Conventions

பகுப்பு:மனித உரிமைக் கருவிகள்
பகுப்பு:ஐக்கிய நாடுகளின் உடன்படிக்கைகள்
பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
ஆப்பிரிக்கப் படைப்புழு

**ஆப்பிரிக்கப் படைப்புழு** (African armyworm) என்பது பூச்சிகள் இனத்தில் நாக்டுஏ என்ற குடும்பத்தைச் சார்ந்ததாகும். இவ்வகைப் பூச்சிகள் தங்களின் உணவைத்தேடிச் செல்லும்போது லார்வாக்கள் பெரும்பாலும் ராணுவ அணிவகுப்பு போன்று செல்வதால் இப்பூச்சியை படைப்புழு எனப் பொதுவாக அழைக்கின்றனர். கம்பளிப் பூச்சிகளைப்போல் இவற்றில் மேல் முடிகள் அதிகம் காணப்படாமல் கருப்பும், பச்சையுமான கோடுகள் காணப்படுகின்றன.  கம்பளிப் பூச்சிகளைப்போல் தீங்குயிர் இனத்தைச் சார்ந்தாகும். இவை பயிர் வகைகளை ஒரே வாரத்தில் அழிக்கும் தன்மைகொண்டதாக உள்ளது.  இவ்வகைப்புழுக்கள் அமெரிக்காவைப் பூர்வீகமாகக் கொண்டாலும் முதன் முதலில் ஆப்பிரிக்க நாடான நைஜீரியாவில் தான் அடையாளம் காணப்பட்டது. இவை மேலும் வளர்ச்சி அடைந்து ஆப்பிரிக்காவின் பல நாடுகளுக்கும் பரவியது. 

## பரவல்
இவை ஆப்பிரிக்கா மற்றும் ஆசியாக்கண்டத்தின் பல நாடுகளுக்கும் பரவிக்காணப்படுகிறது. ஆப்பிரிக்கா கண்டத்தில் தான்சானியா, கென்யா, உகாண்டா, எத்தியோப்பியா, சோமாலியா, மலாவி, ஜிம்பாப்வே, ஜாம்பியா, மற்றும் தென் ஆப்பிரிக்கா போன்ற நாடுகளிலும், ஆசியாக் கண்டத்தில் இந்தியா, சவுதி அரேபியா போன்ற நாடுகளிலும், தென்கிழக்கு ஆசியா, ஆத்திரேலியா, நியூசிலாந்து போன்ற நாடுகளிலும் பரவியுள்ளது. 

## வாழ்விடம்
தாவரங்களில் மேல் முட்டையிட்டு இனவிருத்தி செய்து அதே தாவரத்தை உட்கொண்டு அதிகமான அளவு அழிவை ஏற்படுத்துகிறது. பொதுவாக இவை சதுப்புநிலம் சார்ந்த பகுதிகளில் அதிகமாக இனவிருத்தி செய்கிறது. 

## கட்டுப்படுத்தும் முறை
இவ்வகையான படைப்புழுக்களை பூச்சிகொல்லி மருந்துகொண்டு கட்டுப்படுத்துவது கடினமாகும். ஏனெனில் இவை பூச்சிக்கொல்லி மருந்து தெளிக்கும்போது தனது மலத்தால் தன்னை மூடி பாதுகாப்பாக இருந்துகொள்கிறது. அதனால் இவை அதிகம் அழிவை ஏற்படுத்தும் மக்காச்சோளம் போன்ற உணவுப்பயிர்களுக்கும் முன்னால் நேப்பியர் புல் போன்ற புல் வகைகளை வளர்ப்பதால் இவற்றின் மேல் முதலில் முட்டையிட்டு அந்த முட்டைக்கு சத்துக்கள் கிடைக்காமல் இப்பூச்சிகளின் இனப்பெருக்கம் கட்டுப்படுத்தப்படுகிறது. மேலும் ஊடுபயிர் முறை மூலம் மக்காச்சோளம் பயிரிடுவதற்கு 10 நாட்களுக்கு முன்னரே பீன்சு போன்ற பயிர்களை வளர்ப்பதால் பின்னர் வளரும் மக்காச்சோளத்தை இப்பூச்சிகள் கவனிப்பதில்லை.  
  
## மேற்கோள்கள்

பகுப்பு:வேளாண்மை நோய்ப்பூச்சிகள்
டியர் சன் மருது

**டியர் சன் மருது** (*Dear Son Maruthu*) 1995 ஆம் ஆண்டு ரகுமான் மற்றும் சௌந்தர்யா நடிப்பில், தேவா இசையில், எம். சோலை ராஜேந்திரன் இயக்கத்தில், எம். ஜெகந்நாதன் தயாரிப்பில் வெளியான தமிழ்த் திரைப்படம்.

## கதைச்சுருக்கம்

மருது (ரகுமான்) தான் செய்யாத குற்றத்திற்காக சிறை தண்டனை பெற்று சிறையில் இருக்கிறான். அவன் சிறை செல்ல காரணமானவர் வழக்கறிஞர் ராணி (சௌந்தர்யா). சிறையிலிருந்து விடுதலையாகும் மருது நேரே ராணியைக் காணச் செல்கிறான்.  தன் தவறுக்காக மன்னிப்பு கோரும் ராணியைத் தான் காதலிப்பதாகக் கூறுகிறான் மருது. இருவரும் காதலிக்கத் தொடங்குகிறார்கள். மருது தன் தம்பி ரவியுடன் (சிவா) சேர்ந்து  நடனப்பள்ளி நடத்துகிறான்.

நரம்பியல் மருத்துவரான விஸ்வநாதனுடன் (சிவகுமார்) நட்பாகிறான் மருது. விஸ்வநாதனின் மனைவி பார்வதி (ஸ்ரீவித்யா). சில வருடங்களுக்கு முன் ஒரு கோயில் திருவிழாவில் தங்கள் மகன் அசோக்கை சிறுவயதில் தொலைத்தது முதல் பார்வதி மனநிலை பாதிக்கப்படுகிறாள். இதனால் முன்பின் அறியாத அந்நியரைத் தன் மகன் அசோக் எனக்கருதி வீட்டிற்கு அழைத்து வந்து விடும் பழக்கமுடையவள்.

காவேரி (ரூபாஸ்ரீ) ரவியைக் காதலித்தாலும் அதை ரவியிடம் சொல்லத் தயங்குகிறாள். இதை அறிந்த மருது அவன் தம்பியிடம் காவேரியின் காதலைப் பற்றிக் கூறுகிறான். ஒருநாள் காவேரியிடம் தவறாக நடக்க முயலும் ரவியை மருது அடித்ததில் ரவி இறக்கிறான். ரவியைத் தப்பித்துச்செல்லுமாறு கூறுகிறார் விஸ்வநாதன்.

அதன் பிறகு காணாமல் போன தன் மகன் அசோக்தான் ரவி என்று விஸ்வநாதனுக்குத் தெரியவருகிறது. மருதுவைத் தற்செயலாகக் காணும் பார்வதி அவனைத் தன் மகன் அசோக் எனக்கருதி வீட்டிற்கு  அழைத்துவருகிறாள். அதன்பின் நடப்பது மீதிக்கதை

## நடிகர்கள்

* ரகுமான் - மருது 
* சிவகுமார் - விஸ்வநாதன் 
* சௌந்தர்யா - ராணி 
* சிவா - ரவி 
* ரூபா ஸ்ரீ - காவேரி 
* மனோரமா - கண்ணம்மா 
* நாசர் - விஜய் 
* ஸ்ரீவித்யா - பார்வதி 
* சுதா - மீனாட்சி 
* டெல்லி கணேஷ் - வீரையா 
* ஜெகதீஷ் 
* லூசு மோகன் - வேலு 
* திடீர் கன்னையா - முனுசாமி 
* ரவிசங்கர்

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் பிறைசூடன்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
நீ நான் நிழல்

அக்டோபர் 10,2014ல் பிந்து ஜான் வர்கீஸ் தயாரிப்பில் வெளிவந்த **நீ நான் நிழல்** என்கிற திரைப்படத்தை ஜான் ராபின்சன் இயக்கியுள்ளார். இப்படம் மலையாளத்தில் ஆஷா பிளாக் என்ற தலைப்பிலும் மற்றும் தமிழ் மொழியில் **நீ நான் நிழல்** என்ற தலைப்பிலும் வெளிவந்த திரைப்படமாகும். இப்படத்தில் நடிகர்கள் சரத்குமார், அர்ஜுன் லால் மற்றும் நடிகை இஷிதா சவுகான் முக்கியக் கதாபாத்திரத்தில் நடித்துள்ளனர். நடிகர்கள் தேவன், கிருஷ்ணபாஸ்கர் மங்களசேரி மற்றும் மனோஜ் கே.ஜெயன் ஆகியோர் துணை கதாபாத்திரத்தில் நடித்துள்ளனர். இப்படத்தில் ஜெசின் ஜார்ஜ் இசையமைத்துள்ளார்.

## கதைச்சுருக்கம்
இந்தியாவைச் சேர்ந்த ஐந்து பேர் சிறிய நேரத்தில் குவாலா லம்பூரில் கொல்லப்பட்டனர். முதலில் இனதாக்குதலால் கொல்லப்பட்டதாக கருதப்படுகின்றது. பின்னர் தமிழ்நாட்டைச் சேர்ந்த விசாரணை அதிகாரி அன்வர் அலி இக்கொலைக்கும் இனதாக்குதலுக்கும் எவ்வித சம்மதமில்லை என்று நினைப்பார்.

உலகப் புகழ்பெற்ற ஃபேஸ்புக்கில் ஒரு பொதுவான காரணியை இவரும் இவரது படையும் கண்டுபிடித்துள்ளனர். அதாவது, பலியான அனைவரும் ஆஷா பிளாகின் பரஸ்பர நண்பர்களாவர். 17 வயதான ஆஷா எந்நேரமும் ஃபேஸ்புக்கில் தனது நண்பர்களிடம் பேசிக்கொண்டிருப்பார்.

ஆஷாவும் கோயம்புத்தூரைச் சேர்ந்த ரோஹித்தும் நண்பர்களாக பழகி காதல் வயப்படுவார்கள். ஆஷாவின் 18வது பிறந்தநாளில் அவளைக் காண குவாலா லம்பூர்க்கு ரோஹித் வரும்போது அவள் தற்கொலை செய்துக்கொள்வாள். அதிர்ச்சியடைந்த ரோஹித் அவள் தற்கொலைக்கு காரணமான ஐந்து பேரை கொன்றுவிடுவான். இதற்குக் காரணம் ஆஷாவின் ஐந்து ஃபேஸ்புக் நண்பர்கள் அவளை பாலியல் ரீதியான துன்புறுத்தலும், அவளது புகைப்படத்தை ஆபாசமாக சித்தரித்தலும் ஆகும். ஆஷா ஃபேஸ்புக்கில் அடிமையானதுக்கு காரணம் அவளது பெற்றோர் அவளைக் கண்டுகொள்ளாமல் இருப்பதாகும்.

## நடிகர்கள்

* சரத்குமார்-அன்வர் அலி
* அர்ஜுன் லால்-ரோஹித்
* இஷிதா சவுகான்-ஆஷா
* தேவன்
* கிருஷ்ணபாஸ்கர் மங்களசேரி
* மனோஜ் கே.ஜெயன்
* எம்.எஸ்.பாஸ்கர்
* "பிளாக்" பாண்டி
* பாத்திமா பாபு

## ஒலிப்பதிவு
இப்படத்திற்கு பிண்ணணி இசையும் பாடல்களும் ஜெசின் ஜார்ஜ் இசையமைத்துள்ளார். பாடலாசிரியர்கள் தின் நாத் புதன்சேரி மற்றும் ஜெசின் ஜார்ஜ் ஆகியோர் பாடல்களை இயற்றியுள்ளனர். மே 10, 2014ல் பாடல்களை வெளியிடப்பட்டது.

## தயாரிப்பு
இப்படக்குழுவினர் கேரளாவிலும் மலேசியாவிலும் படக் காட்சி செப்டம்பர் 2013 முதல் எடுக்கப்பட்டது. சமுக வளைத்தளங்கள் பயன்பாட்டால் ஏற்படும் ஆபத்தினை இப்படம் உருவாக்கப்பட்டது. இப்படம் அக்டோபர் 10,2014ல் இருமொழியிலும் வெளியானது.

## சான்றுகள்

## வெளியிணைப்புகள்
*
*

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பாவூர்சத்திரம்

**பாவூர்சத்திரம்** (**Pavoorchatram**), தமிழ்நாட்டின் தென்காசி மாவட்டம், ஆலங்குளம்  வட்டத்தில், தென்காசியிலிருந்து 10 கி.மீ. தொலைவில் உள்ளது. பாவூர்சத்திரம் கீழப்பாவூர் ஊராட்சி ஒன்றியம், கல்லூரணி ஊராட்சியில்  அமைந்த கிராமம் ஆகும். திருநெல்வேலி - செங்கோட்டை செல்லும் சாலையில், திருநெல்வேலியிலிருந்து 45 கி.மீ. தொலைவிலும், தென்காசியிலிருந்து 10 கி.மீ. தொலைவிலும் பாவூர்சத்திரம் கிராமம் உள்ளது.

## போக்குவரத்து
### தொடருந்து வசதிகள்
திருநெல்வேலி, சென்னை,  கொல்லம், செங்கோட்டை செல்லும் தொடருந்துகள், பாவூர்சத்திரம் தொடருந்து நிலையம் வழியாகச் செல்கின்றன. 
 இதன் அருகமைந்த பெரிய தொடருந்து நிலையம் 10 கி.மீ. தொலைவில் உள்ள தென்காசி ஆகும்.

பாவூர்சத்திரம் ஊரானது திருநெல்வேலி - தென்காசி நெடுஞ்சாலையில் அமைந்துள்ளது. எனவே நூற்றுக்கணக்கான பேருந்துகள் இவ்வழியில் இயக்கப்படுகின்றன. திருநெல்வேலி மற்றும் தென்காசி நகருக்கு அடிக்கடி பேருந்துகள் இயக்கப்படுகின்றன. இவை தவிர கடையம், பாபநாசம், அம்பாசமுத்திரம், அகஸ்தியர் பட்டி, சுரண்டை, வீரகேரளம்புதூர் சுந்தரபாண்டியபுரம், ஆலங்குளம் பகுதிகளுக்கும் பேருந்துகள் இயக்கப்படுகின்றன.

புறநகர்ப் பகுதிகளான தூத்துக்குடி, திருச்செந்தூர், நாகர்கோவில், கடையநல்லூர், செங்கோட்டை, புளியங்குடி, வாசுதேவநல்லூர் பகுதிகளுக்கும் கேரள மாநில போக்குவரத்து கழக சார்பிலும் பேருந்துகள் கொல்லம், கோட்டயம், பத்தனம்திட்டா, சங்கனாச்சேரி, எர்ணாகுளம், காயம்குளம், புனலூர், கொட்டாரக்கரைப் பகுதிகளுக்கும் இயக்கப்படுகின்றன.

## புவியியல்
மேற்கு தொடர்ச்சி மலை அடிவாரத்தில், தூத்துக்குடி - கொல்லம் நெடுஞ்சாலையில், தென்காசி - திருநெல்வேலி  இடையே  பாவூர்சத்திரம் உள்ளது.

## பொருளாதாரம்
பாவூர்சத்திரத்தின் பொருளாதாரம் வேளாண்மையை நம்பியுள்ளது. இங்குள்ள மிகப்பெரிய காமராஜர் மொத்த வியாபார காய்கறி சந்தையிலிருந்து நாள்தோறும் அதனை சுற்றியுள்ள உள்ளூர் மற்றும் வெளியூர் பகுதிகளுக்கு ஏற்றுமதி செய்யப்படுகிறது மற்றும் பாவூர்சத்திரம்  மர அறுவை ஆலைகளுக்கும், மரச் சந்தைக்கும் புகழ்பெற்றது. மேற்கு தொடர்ச்சி மலைக் காடுகளில் வெட்டப்படும் தேக்கு, கோங்கு, வாகை போன்ற மரங்கள் அறுக்கப்பட்டு பாவூர்சத்திரத்தில் சந்தைப்படுத்தப்படுகிறது.

## அருகமைந்த ஊர்கள்
கீழப்பாவூர், சுரண்டை, இலஞ்சி, தென்காசி, குற்றாலம், செங்கோட்டை மற்றும் மேலப்பாவூர்.

## மேற்கோள்கள்


பகுப்பு:திருநெல்வேலி மாவட்டத்திலுள்ள கிராமங்கள்
கேம்பஸ் (திரைப்படம்)

**கேம்பஸ்** (*Campus*) 2004 ஆம் ஆண்டு அறிமுக நடிகர்கள் சஜித் ராஜ், நிதீஷ், திவ்யா மற்றும் ஷீத்தல் ஷா இவர்களுடன் சுகன்யா, ஆனந்த்ராஜ் மற்றும் ராசன் பி. தேவ் நடிப்பில் சார்வி இயக்கத்தில், பிரான் மற்றும் ஆரிஃப் தயாரிப்பில், ரஜ்னீஷ் இசையில் வெளியான தமிழ் திரைப்படம்.

## கதைச்சுருக்கம்

படத்தின் கதை *மாடல்* கலைக் கல்லூரியில் நடக்கிறது. நற்பெயருடன் விளங்கிய இக்கல்லூரி சமீபகாலமாக பல ஒழுங்கீன நடவடிக்கைகளாலும், மாணவர்களிடையே அடிக்கடி மோதல் நடைபெறுவதாலும் தன் நற்பெயரை இழந்துவிட்டது. சத்யா (சஜித் ராஜ்) மற்றும் ராக்கி (நிதேஷ்) இருவரும் அக்கல்லூரியில் இரண்டு குழுவாக செயல்படும் மாணவர்களின் தலைவர்களாக இருக்கின்றனர். இவர்களுக்கிடையே அடிக்கடி மோதல்கள் நடக்கிறது.

கல்லூரியின் நிர்வாகிகள் ஆர். கே. தேவராஜ் (தேவன்) மற்றும் அமைச்சர் சத்தியசீலன் (ராசன் பி. தேவ்) இருவரும் அக்கல்லூரியை இடிக்கத் திட்டமிடுகின்றனர். இதனால் அதிர்ச்சியடையும் மாணவர்கள் கல்லூரியை இடிக்கவிடாமல் தடுக்க முடிவுசெய்கின்றனர். அந்தக் கல்லூரியில் பணிபுரியும் விரிவுரையாளர் பிரியா (சுகன்யா) மாணவர்களின் மோசமான நடவடிக்கைகளே கல்லூரியை இடிக்கக் காரணம் என்று மாணவர்களிடம் கூறி அவர்களை நல்லவர்களாக மாற்றி அதன்மூலம் கல்லூரியின் நற்பெயரை மீட்க முயல்கிறார். அவர் முயற்சியால் கல்லூரி மாணவி ஷீத்தல் (ஷீத்தல் ஷா) கல்லூரிகளுக்கு இடையிலான போட்டியில் வெற்றி பெற்று தன் கல்லூரிக்கு நற்பெயரை பெற்றுத் தருகிறார். இதனால் நம்பிக்கை அடையும் மற்ற மாணவர்களும் தங்களின் நடவடிக்கைகளைத் திருத்திக்கொண்டு கல்லூரியின் நற்பெயரைக் காப்பற்றுவதன் மூலம் கல்லூரியை இடிக்கவிடாமல் தடுத்து நிறுத்தமுடியும் என்று எண்ணுகின்றனர். பிரியாவிற்கு உதவி செய்வதற்காக எதிரெதிர் துருவங்களான சத்யாவும் ராக்கியும் நண்பர்களாக இணைகின்றனர்.

சத்தியசீலன் கல்லூரியிலிருந்து மாணவர்களை வெளியேற்ற செய்யும் சதிகளை அவர்கள் எப்படி முறியடித்து தங்கள் கல்லூரியைக் காப்பாற்றுகின்றனர் என்பது மீதிக்கதை.

## நடிகர்கள்

* சஜித் ராஜ் - சத்யா 
* நிதேஷ் - ராக்கி 
* திவ்யா - திவ்யா 
* ஷீத்தல் ஷா - ஷீத்தல் 
* சுகன்யா - பிரியா 
* ஆனந்த்ராஜ்
* ராசன் பி. தேவ் - சத்தியசீலன் 
* தேவன் - ஆர். கே. தேவராஜ் 
* மனோபாலா - நல்லதம்பி 
* பாபு ஆன்டனி 
* விஜயன் 
* சேது விநாயகம் - ஸ்ரீவல்லபன் 
* லட்சுமி ரத்னம் - ராஜபவன் 
* பயில்வான் ரங்கநாதன் 
* மதன் பாப் 
* முத்துக்காளை - அதிவீரன் புலிப்பாண்டி 
* விமல்ராஜ் - சாமி 
* சாஜு கொடியன் 
* கோட்டயம் நசீர் 
* மஹீர் கான் 
* துர்கா செட்டி
* கலைராணி
* பாரதி
* சுஜிபாலா
* கூல் ஜெயந்த்

## இசை

படத்தின் இசையமைப்பாளர் ரஜ்னீஷ். பாடலாசிரியர்கள் பா. விஜய், சினேகன், கலைக்குமார் மற்றும் விவேகா.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:தென் கொரியாவில் படமாக்கப்பட்ட திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
லீலா ஓம்செரி

**லீலா ஓம்செரி** (*Leela Omsheri*) ஓர் பாரம்பரிய  பாடகரும், இசைக்கலைஞரும் மற்றும் எழுத்தாரும் ஆவார். பாரம்பரிய இசையில் தனது பங்களிப்புகளுக்கு அறியப்பட்டவர். மேலும், இந்திய பாரம்பரிய இசையில் தனது பங்களிப்புக்காக இந்திய அரசாங்கத்தின் பத்மசிறீ விருது பெற்றவர்.

## வாழ்க்கை ஸ்கெட்ச்
லீலா ஓம்செரி 1928 ஆம் ஆண்டு திருவிதாங்கூரின் திருவ்ட்டாறில் (தற்போதைய கன்னியாகுமரி மாவட்டம்)  பிறந்தார். இளைய வயதிலேயே தனது சகோதரர், காமுகரா புசோத்தமனுடன் சேர்ந்து  கர்னாடக இசைக் குருவான திருவட்டார் ஆறுமுகம் பிள்ளை பாகவதரிடம்  இசையைக் கற்றார். இவரது சகோதரர் காமுகரா புருஷோத்தமன் பாரம்பரிய மற்றும் புகழ்பெற்ற பின்னணி பாடகராகவும் இருந்தார்.  இசைக்கலைஞர்களின் ஒரு குடும்பத்தில் இருந்து வந்த இவரது தாயாரின்   வழிகாட்டுதலின் கீழ் இசை மற்றும் திறமைகளை வளர்த்துக் கொள்ளும் ஒரு வாய்ப்பு கிடைத்தது.

கன்னியாகுமரியில் ஆரம்பக்கல்வி  முடிந்த பின், இவர் திருவனந்தபுரம் பெண்கள் கல்லூரியில் கருநாடக இசையில் பட்டம் பெற்றார். மேலும், பஞ்சாப் பல்கலைக்கழகத்தில் இந்துஸ்தானி இசையை  படித்து மற்றொரு பட்டம் பெற்றார். சௌதரி சரண் சிங் பல்கலைக்கழகத்திலிருந்து இவர் முதுகலை பட்டம் பெற்றார். தில்லி பல்கலைக்கழகத்தில் இசையில் முனைவர் பட்டமும் பெற்றார்.

பிரபல எழுத்தாளரான ஓமச்சேரி என். என். பிள்ளையை  திருமணம் செய்து கொண்டு புது தில்லியில் தங்கியுள்ளார். இத்தம்பதியருக்கு *எஸ். டி. ஓம்சேரி* மற்றும் *தீப்தி ஒம்சேரி பால்லா* என்ற இரண்டு குழந்தைகள் உண்டு. இவர் ஒரு புகழ்பெற்ற பாரம்பரிய நடனக்கலைஞர் ஆவார். மேலும் சில சிறு கதைகளையும் எழுதியுள்ளார்.

## தொழில்
லீலா ஓமச்சேரி கேரளாவின், திருவனந்தபுரம், காமுகரா இசைப் பள்ளியில் பேராசிரியராகவும்  மற்றும்  தில்லி திரிகாலா குருகுலத்தின் முதல்வராகவும், மற்றும் பேராசிரியராகவும் பணிபுரிந்தார்.

இவர் *தக்ஷிண பாரதி* (தென்னிந்திய மகளிர் அமைப்பு) என்ற அமைப்பின் தலைவராகவும் மற்றும் தில்லியில் உள்ள சுவராலயாவின் துணைத் தலைவராகவும் இருந்தார்

(1964 முதல் 1994 வரை இவர் தில்லி பல்கலைக்கழகத்தில் இணை பேராசிரியராகவும், கருநாடக இசைப் பிரிவில் இசை மற்றும் நுண் கலை ஆசிரியராக பணிபுரிந்தார்.   
## குறிப்புகள்

பகுப்பு:2023 இறப்புகள்
பகுப்பு:1929 பிறப்புகள்
பகுப்பு:கன்னியாகுமரி மாவட்ட மக்கள்
பகுப்பு:தமிழகப் பெண் எழுத்தாளர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பி. மாதுரி

thumb|மாதுரி 2014 இல்
**பி. மாதுரி** *(P.Madhri)*என்ற மேடைப் பெயர் கொண்ட சிவஞானம் என்ற இவர் தென்னிந்திய பின்னணிப் பாடகர்  ஆவார். இவர் மலையாளம், தமிழ் மற்றும் தெலுங்கு பாடல்களில் பாடியுள்ளார்.  சிறந்த பின்னணி பாடகருக்கான கேரளா மாநில திரைப்பட விருதை இரண்டு முறை வென்றுள்ளார்.

1943 ல் திருச்சிராப்பள்ளியில் ஒரு தமிழ் குடும்பத்தில் சிவஞானம் பிறந்தார். தனது  13 வயதில் வி. ஜெயராம் என்பவரை மணந்து, 16 வயதில் இரண்டு குழந்தைகளின் தாயானார்.  மலையாள இசை அமைப்பாளர் ஜி.தேவராஜன் மெட்ராஸில் அவரது நிகழ்ச்சிகளில் இவரை பார்த்து. *கடல்ப்பளம்* (1969) என்ற படத்தில் வாய்ப்பளித்தார். இதில் பிரபலமான மாப்பிள்ள பாடல் "கஸ்தூரி தைலமிட்டு முடி மினிக்கி" என்ற பாடலை பாடினார்.  தேவராஜன் கண்டெடுத்த இவர் மிக வெற்றிகரமான மலையாள பின்னணிப் பாடகர்கள் ஒருவராக இருந்தார்.

## தொழில்
அவர் முக்கியமாக மலையாள பாடல்களை பாடினார். 1970 களில் எஸ். ஜானகி மற்றும் பி. சுசீலா ஆகியோருக்கு பிறகு மூன்றாவது மிகப்பெரிய பெண் பாடகராக இருந்தார், மேலும் முக்கியமாக ஜி.தேவராஜன் மாஸ்டர் எழுதிய பாடல்களை பாடினார்.  மலையாளத்தில் மொத்தம் 552 பாடல்கள் பாடியுள்ளார். இதில் பெரும்பான்மை G. தேவராஜன் மாஸ்டர் எழுதிய பாடல்களே ஆகும்.  மலையாளத் திரைப்படத்தில் எந்தவொரு பெண் பாடகரும் செய்ய முடியாத ஒரு பதிவாகும்.  அவர் பல நாட்டுப்புற பாடல்கள், நகைச்சுவை பாடல்கள், கிளாசிக்கல் பாடல்கள், பக்தி பாடல்கள், காதல் பாடல்கள், சினிமா பாடல்களில் சோகமான பாடல்கள் போன்றவற்றை பாடி வந்தார். 
## மாதுரியின் வெற்றிப் பாடல்கள் சில

*பாலாசி மான்கே பரரினாய்ச்சு <br />
இன்னிக்கு பொட்டுக்கட்டு <br />
ஹிமாசிலா சயாதா <br />
கஸ்தூரி தாலமிட்டம் <br />
பிரியசகி கங்கே <br />
பிரணனாதன் என்க்கு <br />
கல்யாணி கல்வாணி <br />
தம்பிரான் தொட்டுதது <br />
சக்ரவர்த்தினி நினக்கு <br />
சந்திரகாலாபம் சர்தி <br />
பூமி ஸ்னேகா<br />
காட்டம் பாயி மஜா கரம் பாயி *
கைதாப்பு விஷேஷியுமையா *<br />
கன்ன ஆலிலக்கண்ணா *
சக்கிக்கோட்டோ சங்கர்''

## குறிப்புகள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பதவி படுத்தும் பாடு

**பதவி படுத்தும் பாடு** 2005 ஆம் ஆண்டு ரஞ்சித் மற்றும் அனாமிகா நடிப்பில், சி. ராமலிங்கம் இயக்கத்தில், ஜி. மூர்த்தி தயாரிப்பில், காந்திதாசன் இசையில் வெளியான தமிழ் திரைப்படம்.

## கதைச்சுருக்கம்
காட்டில் வசிக்கும் மலையப்பன் (ரஞ்சித்) முன்னாள் முதலமைச்சர் தமிழரசனைக் (ரவிச்சந்திரன்) கடத்துகிறான். அவரை விடுவிக்க அரசிடம் அதிக பணம் கேட்கிறான். தற்போதைய முதலமைச்சரான வீரபத்ரன் (பிரமிட் நடராஜன்) தன் அரசியல் எதிரியும் எதிர்க்கட்சியைச் சேர்ந்தவருமான தமிழரசன் கடத்தப்பட்டதற்கு உள்ளூர மகிழ்கிறார். எனவே தமிழரசனை மீட்க பணம் மலையப்பனுக்குப் பணம் தர முடியாது என்று அறிவிக்கிறார். தான் தவறான ஆளைக் கடத்தியிருப்பதைப் புரிந்துகொள்கிறான் மலையப்பன்.

மலையப்பனின் எண்ண ஓட்டத்தைப் புரிந்துகொள்ளும் தமிழரசன் தன் அரசியல் எதிரியான வீரபத்ரனை பழிவாங்குவற்கு இந்த வாய்ப்பைப் பயன்படுத்திக்கொள்ள திட்டமிடுகிறார். மலையப்பனிடம் வீரபத்ரனின் மகளைக் கடத்தினால் வீரபத்ரனிடமிருந்து அதிக பணம் பெறலாம் என்ற யோசனையைச் சொல்கிறார். அதன்படி மலையப்பனும் வீரபத்ரனின் மகளைக் கடத்துகிறான். தன் மகளைக் எவ்வளவு பணம் வேண்டுமானாலும் கொடுக்கத் தயாராகும் வீரபத்ரன், பத்திரிகை நிருபர் முத்துவேலை (வாசு விக்ரம்) மலையப்பனிடம் பேச்சு வார்த்தை நடத்த காட்டுக்குள் அனுப்புகிறார். முத்துவேலுடன் வீரபத்ரன் மகளை விடுவிக்கும் மலையப்பன், தமிழரசனைக் கொன்றதைக் காணொளியாகப் பதிவுசெய்து கொடுத்தனுப்புகிறான்.

முன்னாள் முதல்வர் தமிழரசன் கொல்லப்பட்டதாலும், வீரபத்ரனின் பாரபட்சமான நடவடிக்கையாலும் மாநிலத்தில் சட்டம் ஒழுங்கு சீர்குலைந்ததாகக் கருதும் ஆளுநர் ஆட்சியைக் கலைத்து உத்தரவிடுகிறார். இதனால் வீரபத்ரனின் முதலமைச்சர் பதவி பறிபோகிறது. மலையப்பனுக்குப் பொது மன்னிப்பு வழங்கப்பட்டு அரசு வீடு வழங்கப்படுகிறது. மலையப்பன் தமிழரசனைக் கொன்றதாக வெளியிட்ட காணொளி போலியானது. தமிழரசன் இன்னும் உயிரோடு இருக்கிறார் என்ற உண்மை தெரியவருகிறது. மக்கள் அனைவரும் காட்டில் வாழும் மலையப்பனைப் பற்றி பெருமையாகப் பேசுகின்றனர்.

தன்னைப் பற்றி மக்கள் பெருமையாகப் பேசுவதை தனக்கு சாதகமாக எடுத்துக்கொண்டு மலையப்பன் ஒரு அரசியல் கட்சியைத் துவங்குகிறான். தேர்தலுக்கு முந்தைய கருத்துக்கணிப்புகள் மலையப்பனின் கட்சியே வெற்றி பெறும் என்று கூறுவதைக் கண்டு, வீரபத்ரன் மற்றும் தமிழரசனின் கட்சியைச் சேர்ந்தவர்கள் மலையப்பனின் கட்சியில் இணைகின்றனர். மலையப்பன் வெற்றிபெற்று முதல்வராகப் பதவியேற்று நல்லாட்சி புரிகிறார்.

## நடிகர்கள்

* ரஞ்சித் - மலையப்பன் 
* அனாமிகா - பொன்னி 
* ரவிச்சந்திரன் - தமிழரசன் 
* பிரமிட் நடராஜன் - வீரபத்ரன் 
* மணிவண்ணன் - மருதநாயகம் 
* வாசு விக்ரம் - முத்துவேல் 
* ராஜேஷ் - மணிவாசகம் 
* ராஜ்கபூர் - ராஜா 
* டி. பி. கஜேந்திரன்
* அலெக்ஸ்
* பாண்டு 
* ஆடிட்டர் ஸ்ரீதர் - சீதாராமன் 
* நெல்லை சிவா 
* செம்புலி ஜெகன் 
* செல்லதுரை 
* திருப்பூர் ராமசாமி 
* நம்பிராஜன் 
* அபிநயஸ்ரீ

## இசை
படத்தின் இசையமைப்பாளர் காந்திதாசன். பாடலாசிரியர்கள் பா. விஜய் மற்றும் கபிலன்.

## மேற்கோள்கள்


பகுப்பு:அறிமுக இயக்குநர் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
விஜயலட்சுமி ரவீந்திரநாத்

**விஜயலட்சுமி ரவிந்திரநாத்** (*Vijayalakshmi Ravindranath*, பிறப்பு: அக்டோபர் 18, 1953) ஒரு இந்திய நரம்பணுவியலாளர் ஆவார். இவர் தற்போது, பெங்களூரில் இந்திய அறிவியல் கழகத்தில் நரம்பியல் மையத்தின் பேராசிரியராக பணிபுரிகிறார். இவர் குர்கான் (2000-9) தேசிய மூளை ஆராய்ச்சி மையத்தின் நரம்பியல் துறையின் தலைவராகப் பணியாற்றினார். அல்சைமர் மற்றும் பார்கின்சன் போன்ற மூளை சம்பந்தப்பட்ட நோய்களுக்கான ஆராய்ச்சியே இவரது முக்கிய பங்களிப்பாகும்.

## கல்வி மற்றும் தொழில்
விஜயலட்சுமி இளங்கலை அறிவியல், முதுகலை அறிவியல் பட்டத்தை ஆந்திரப் பல்கலைக்கழகத்தில் முடித்தார், மேலும் அவர் உயிர்வேதியியலில் முனைவர் பட்டத்தை மைசூர் பல்கலைக்கழகத்தில் பெற்றார். 1981 லிருந்து அமெரிக்காவின் தேசியப் புற்றுநோய் நிறுவனத்தில்  பணிபுரிந்தார். பின்னர் அவர் பெங்களூரில் உள்ள மனநல சுகாதார மற்றும் நரம்பியல் அறிவியலுக்கான தேசிய நிறுவனத்தில் சேர்ந்தார். அங்கு அவர் மனித மூளை வளர்சிதை மாற்றத்தை ஆய்வு செய்தார். குறிப்பாக உளப்பிணி மருந்துகள் மற்றும் சுற்றுச்சூழல் நச்சுகள் ஆகியவற்றில் கவனம் செலுத்தினார்.  1999 ஆம் ஆண்டில், இந்தியாவில் உள்ள தேசிய நுண்ணறிவு ஆராய்ச்சிக் குழு (NBRC), இந்தியாவில் பிணைய நரம்பியல் ஆராய்ச்சிக் குழுக்களுக்கு ஒருங்கிணைத்து, டி.பி.டீ யின் சுயநிர்ணய நிறுவனம் ஒன்றை அமைப்பதற்காக, இந்திய அரசின் உயிரித் தொழில்நுட்பத் திணைக்களம் அமைக்க உதவினார்.

## விருதுகள் மற்றும் அங்கீகாரங்கள்
இந்திய அகாடமி ஆஃப் சயின்ஸ் , தேசிய அகாடமி ஆஃப் சயின்ஸ் , இந்திய தேசிய விஞ்ஞான அகாடமி மற்றும் மருத்துவ அறிவியல் தேசிய அகாடமி போன்ற பல அகாடமிகளுக்கு இவர் தேர்ந்தெடுக்கப்பட்டுள்ளார், இந்திய நரம்பியல் அகாதமி மற்றும் மூன்றாம் உலக அறிவியல் அகாதமி ஆகியவற்றில் தேர்ந்தெடுக்கப்பட்ட பலரில் விஜயலட்சுமியும் ஒருவர் ஆவார்.

* அறிவியல் மற்றும் தொழில்நுட்பத்திற்கான சாந்தி ஸ்வாரப் பட்நாகர் விருது 1996 ஆம் ஆண்டில்   
* இந்திய தேசிய அறிவியல் அகாதமியின்  கே.பி. பார்கவா பதக்கம் 
* 2001 ஆம் ஆண்டில் அறிவியல் & தொழில்நுட்பத்திற்கான ஓம் பிரகாஷ் பாசின் விருது  
* ஜே.சி. போஸ் பெல்லோஷிப் (2006) 
* இந்திய தேசிய அறிவியல் அகாதமியின் SS பட்நகர் விருது (2016) 
* பத்ம ஸ்ரீ விருது 

## குறிப்புகள்

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:சென்னை மக்கள்
பகுப்பு:இந்திய உயிரியலாளர்கள்
பகுப்பு:நரம்பணுவியலாளர்கள்
பகுப்பு:தமிழகப் பெண் அறிவியலாளர்கள்
சுருதி ஹரிஹரன்

**சுருதி ஹரிஹரன்** (Sruthi Hariharan) இவர் ஓர் இந்தியத் திரைப்பட நடிகையும், தயாரிப்பாளரும் ஆவார். இவர் பெரும்பாலும் கன்னடத் திரைப்படங்களில் தோன்றுகிறார். திரைப்படங்களில் பின்னணி நடிகையாக பணிபுரிந்த பிறகு, நடிப்பதற்கு தொடங்கினார். கர்நாடகா மாநிலத் திரைப்பட விருது, இரண்டு தென்னிந்திய பிலிம்பேர் விருதுகள், ஒரு சிஐஎம்ஏ விருது உட்பட பல விருதுகளைப் பெற்றுள்ளார். *பெங்களூரு டைம்ஸ்* என்ற இதழின் மிகவும் விரும்பத்தக்க பெண்மணி என்று தேர்ந்தெடுக்கப்பட்டார்.

2012 ஆம் ஆண்டு மலையாளத் திரைப்படமான *சினிமா கம்பெனியில்* அறிமுகமானார். கன்னட திரைத் துறையில் இவரது முதல் அறிமுகம் லூசியா என்ற திரைப்படத்தின் மூலம் ஏற்பட்டது. *கோதி பன்ன சாதர்ண மைக்கட்டு*, *உர்வி*, *நதிச்சாரமி*, *பியூட்டிஃபுல் மனசுகளு* போன்ற திரைப்படங்களில் இவரது நடிப்பிற்காக விமர்சனங்களும், பொதுமக்கள் இடையே அங்கீகாரத்தையும் பெற்றுத் தந்தது. 2016 இல், இவர் *கலாத்மிகா* என்ற தயாரிப்பு நிறுவனத்தை நிறுவினார்.

இவர் கேரளாவின் திருவனந்தபுரத்தின் ஒரு தமிழ் ஐயர் குடும்பத்தில் பிறந்தார். கர்நாடகாவின் பெங்களூருவில் வளர்ந்தார். இவரது தாய் மொழி தமிழ் ஆகும். இவர் *சிசு கிரிஹா மாண்டிசோரி* மற்றும் உயர்நிலைப் பள்ளியில் படித்தார். கிறிஸ்துவ பல்கலைக்கழகத்தில் வணிக மேலான்மையில் பட்டம் பெற்றார். பரதநாட்டியத்திலும் சமகால நடனத்திலும் இவர் பயிற்சி பெற்றுள்ளார். தாய் மொழி தவிர, கன்னடம், மலையாளம் மற்றும் இந்தி மொழிகளில் சரளமாகப் பேசுகிறார்.

இவர் கலாசார நடவடிக்கைகளில் ஆர்வம் கொண்டுள்ளார். கிறிஸ்தவக் கல்லூரியில் கலாச்சார குழுவில் ஒரு பகுதியாக இருந்தார். பின்னர் நாடக அரங்கிற்குச் சென்றார். இவர் நடன இயக்குநரான *இம்ரான் சர்தாரா*வின் நடன குழுவில் சேர்ந்து, கன்னடத் திரைப்படத் தொழிலில் உதவியாளராகவும், நடன அமைப்பாளராகவும் பணிபுரிந்தார். இவர் மூன்று வருடங்களாக நடன அமைப்பாளராக இருக்கிறார். மேலும் பல பாடல்களில் தோன்றியுள்ளார்.

## தொழில்
2012 ஆம் ஆண்டு மலையாளத் திரைப்படம் *சினிமா கம்பெனியில்* அறிமுகமானார். *தெக்கு தெக்கோர தேசத்து* மற்றும் *கால் மீ @* ஆகிய இரண்டு மலையாள படங்களில் பணிபுரிந்துள்ளார்.  பிரான்சிஸ் இயக்கத்தில் வெளிவந்த *கால் மீ @* என்ற படத்தில் இவர் ஒரு தகவல் தொழில்நுட்பத் துறையில் பணியாற்றும் பெண்ணாக நடித்திருந்தார். அதே சமயத்தில் நந்துவின் *தெக்கு தெக்கோர தேசத்து* என்ற படத்தில் ஒரு பத்திரிகையாளராக நடித்திருந்தார்.  பவன் குமாரின் கன்னட படமான *[[லூசியா (திரைப்படம்)|லூசியாவில்]]* ஒரு முன்னணி கதாபாத்திரத்தில் நடித்துள்ளார். அப்படத்தில் நடுத்தர வர்க்கப் பெண் மற்றும் ஒரு திரைப்பட நடிகை என்ற இரண்டு கதாபாத்திரங்களில் நடித்தார். மேலும் முதல் முறையாக தானே பின்னணியும் பேசியுள்ளார்.  *லூசியா* விமர்சன ரீதியாகப் பாராட்டப்பட்டது, பின்னர் பல இந்திய மொழிகளில் மறுஆக்கம் செய்யப்பட்டது.

## குற்றச்சாட்டுகள்
2018 ம் ஆண்டு கன்னடத் திரைப்படமான *விஸ்மயா* படப்பிடிப்பின்போது அர்ஜுன் சர்ஜா தன்மீது பாலியல் துஷ்பிரயோகம் செய்ததாக சமூக ஊடகங்கள் மூலம் குற்றஞ்சாட்டினார். அர்ஜுன் மீது காவல் துறையினர் பாலியல் துன்புறுத்தல் வழக்கு தாக்கல் செய்தனர்.

## குறிப்புகள்

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:சென்னை நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
கதம்ப இறால்

**கதம்ப இறால்** (*Marsupenaeus japonicus*) என்பது கடலில் வாழும் இறால் இனம் ஆகும். இது இந்திய-மேற்கு பசிபிக் கடற்பகுதிகளில் காணப்படுகின்றது. இது பொருளாதார முக்கியத்துவம் வாய்ந்த இறால் இனங்களில் ஒன்றாகும்.

## மேற்கோள்கள்

பகுப்பு:கடல்வாழ் உயிரினங்கள்
டி. கொல்லஹள்ளி

**டி. கொல்லஹள்ளி** (T.gollahalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊரானது வேப்பனபள்ளி சட்டமன்றத் தொகுதிக்கு உட்பட்டது.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும், தேன்கனிக்கோட்டையில் இருந்து 32 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 305  வீடுகள் உள்ளன. கிராமத்தின் மொத்த மக்கள்தொகையானது 1,255  ஆகும். இதில் ஆண்கள் எண்ணிக்கை  653, பெண்களின் எண்ணிக்கை 602 என உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்